钦定古今图书集成/明伦汇编/官常典/第697卷 > 陈泰来
## 钦定古今图书集成/明伦汇编/官常典/第697卷 > 陈泰来

按《明外史于孔兼传》：“泰来，字伯符，平湖人。年十九，举
万历五年进士，授顺天教授，进国子博士。见执政与
言路相水火，上书规之，坐是五年不调。南京礼部郎
中马应图，泰来同邑，又同年生也。十三年，上疏讥切
执政，又力诋给事中齐世臣，御史龚懋贤、蔡系周、孙
命贤、吴定，而盛称吴中行、赵用贤、沈思孝、李植诸人。”
忤旨，谪大同典史。给事中王致祥、御史柴祥等希执
政意，复连章劾应图，且言“泰来为点定奏章。”帝以应
图既贬，不问。泰来卒引疾归。久之，起礼部主事，进员
外郎。疏请建储，不报。逾年遂卒，年三十六。天启中，赠
光禄少卿。